钦定古今图书集成/理学汇编/经籍典/第139卷 > 《汉韩婴诗外传三》 > 《大田》
## 钦定古今图书集成/理学汇编/经籍典/第139卷 > 《汉韩婴诗外传三》 > 《大田》

夫贤君之治也，温良而和，宽容而爱，刑清而省，喜赏
而恶罚，移风崇教，生而不杀，布惠施思，仁不偏与，不
夺民力，役不逾时，百姓得耕，家有收聚，民无冻馁，食
无腐败，士不造无用，雕文不粥于肆，斧斤以时，入山
林，国无佚土，皆用于世。黎庶欢乐，衍盈方外，远人归
义，重译执贽，故得风雨不烈。《小雅》曰：“有渰萋萋，兴云
祈祈。”以是知太平，无飘风暴雨明矣。